Cei care au trăit în "epoca de aur" își amintesc de vizitele dictatorului prin școli și uzine, unde era întâmpinat, în mod tradițional, cu pâine și sare. Și cu un "spectacolul artistic" organizat în cinstea "primului fiu al poporului".
La 34 de ani de la aceste mascarade, Ceaușescu s-a întors la Timișoara. Cu chipul lui Dominic Fritz.
Cel dintâi fiu (adoptiv) al orașului a mers joi, 28 martie, la Școala Gimnazială nr. 20 Timișoara și Gradinița PP8. Propaganda USR a transmis imediat că "Primarul Timișoarei Dominic Fritz a fost primit tradițional cu pâine și sare". Iar apoi, după discursul electoral, rostit în curtea școlii în fața celor mici, a părinților și a cadrelor didactice a vizitat școala. Iar după aceea a fost surprins plăcut de "momentele educative și recreative" pregătite de învățători alături de micii elevi.
Că a fost primarul în vizită la școală este (aproape) normal. Dat că întreaga activitate școlară a fost dată peste cap, de "manifestările" prilejuite de "măreața" vizită, este cam ilegal. Probabil că Inspectoratul Școlar ar trebui să intervină.